stanford-oval/wikipedia huggingface dataset:
פאול מוהן
ראשית חייו

מוהן היה בנם של המטיף אלפרד מוהן וליונה סיכלר. ב-1916 החל לימודיו באוניברסיטת סטוקהולם. בשנים 1917–1920 שירת בנציגות השוודית בקונסטנטינופול. לאחר לימודים בהאג, ציריך וסטוקהולם, הוא נרשם לאוניברסיטת אופסלה ב-1925, בה סיים לימודי .B.A ב-1926.
תחילת הקריירה

בין השנים 1926–1928 עבד מוהן כמתורגמן בשגרירות טורקיה בסטוקהולם והיה בשליחות באפגניסטן. במהלך 1928–1929 ערך טיול לימודי בטורקסטאן, איראן והמזרח הקרוב. ב-1929 היה חבר מזכירות חבר הלאומים. בין 1929–1939 היה מזכיר לשכת המסחר הצרפתית בסטוקהולם. ב-1938 היה מזכיר תחנת הבקרה בפלרמו ומנכ"ל מכון שירות החוץ השוודי. היה מזכיר ראשון בנציגות השוודית בפריז ב-1939 ובוישי ב-1940, ובין 1941–1942 היה חבר משלחת וראש מחלקה בשגרירות שוודיה ברומא.
עבודתו בצלב האדום

בשנת 1942, מונה פול מוהן ליושב ראש הוועדה היוונית של הצלב האדום הבינלאומי באתונה, שמשימתה הייתה ניהול וחלוקת סיוע מזון בתקופת הרעב שהתחוללה עקב כיבוש יוון על ידי מעצמות הציר. הוועדה כללה 15 חברים משוודיה ושווייץ, ואמורה הייתה להעסיק כמה אלפי יוונים. על פי ההערכות, מאמציו של הצלב האדום הצילו את חייהם של בין מיליון לשני מיליון יוונים מורעבים. ב-1946 פעל מוהן בשליחות הצלב האדום הבינלאומי בגרמניה, אוסטריה והונגריה.
עבודתו באו"ם

בשנת 1943 היה מומחה מטעם המשלחת האמריקאית בוועדת אונר"א באטלנטיק סיטי והיה משקיף שוודי רשמי בוועדות אונר"א במונטריאול ב-1944, בלונדון ב-1945, בז'נבה ב-1946.
בשנת 1947 היה חבר ועדת אונסקו"פ. את מפת הצעת החלוקה שרטט לקראת סיום עבודת הוועדה, כאשר הסתבר שדו"ח הוועדה אמור לכלול גם שרטוט גבולות.
בחודשים מאי-יוני 1948 היה יועץ למתווך פולקה ברנדוט. באוגוסט 1948 היה יועץ לארגון הפיקוח על הפסקת אש של האומות המאוחדות. באוקטובר 1948 התמנה לנציגו של ראלף באנץ', המתווך השני בין מדינת ישראל למדינות ערב במלחמת העצמאות, בין השאר עסקו שיחות התיווך בנושא פירוז ירושלים. ב-1949 כיהן כמתווך מטעמו של באנץ' בשיחות בראש הנקרה מול לבנון לקראת הסכמי שביתת הנשק בתום מלחמת העצמאות.
בנובמבר 1952 במהלך משבר אבאדאן, עזבו הנציגים הדיפלומטיים של איראן את בריטניה. מוהן מונה כגורם מתווך, לראש המחלקה האיראנית בשגרירות שוודיה בלונדון.
בשנים 1953–1954 היה סגן ויושב ראש הנציגות השוודית בוועדת המעקב הנייטרלית בעקבות מלחמת קוריאה.
בשנת 1954 היה מעורב בהכנות לשיחות שביתת הנשק במלחמת הודו-סין הראשונה.
כתביו

Resa till Afghanistan (1930) (מסע לאפגניסטן)
Handledning i utrikespolitik (1933) (מדריך למדיניות חוץ)
Sverige i utrikespolitiskt perspektiv (1937) (שוודיה בפרספקטיבה של מדיניות חוץ)
Jerusalem and the United Nations (1950) (ירושלים והאו"ם)
Problems of Truce Supervision (1952) (סוגיות פיקוח על הפסקת אש)
Hjälp till underutvecklade länder (1952) (סיוע למדינות לא מפותחות)
President och kongress i amerikansk utrikespolitik (1952) (הנשיא והקונגרס במדיניות החוץ האמריקאית)
Svensk aktion för underutvecklade länder (1952) (פעילות שוודיה למען מדינות לא מפותחות)
Krumelur i tidens marginal (Minnen) (1961) (זכרונות)
לקריאה נוספת

Ben-Dror, Elad (2022). UNSCOP and the Arab-Israeli Conflict: The Road to Partition. London: ISBN 978-1032059631.
הערות שוליים

1 2   עופר אדרת, השוודי הציוני והשתקן שחילק את ארץ ישראל הפך קצת פחות מסתורי, באתר הארץ, 24 בנובמבר 2017
↑  5 המשקיפים השבדיים עוזבים, הַבֹּקֶר, 6 באוקטובר 1948
↑  דר. מוהן נתמנה נציג באנץ בת"א, המשקיף, 7 באוקטובר 1948
↑  ד"ר מוהן מקווה עדין לפירוז ירושלים, הַבֹּקֶר, 18 באוקטובר 1948
↑  שיחות ישראל - הלבנון - הבוקר בראש הנקרה, הַבֹּקֶר, 1 במרץ 1949
↑  ריילי ללוזאן, מון ללייק־סקסס, הַבֹּקֶר, 28 ביולי 1949
↑  אחרון פקידי פרס בלונדון, שערים, 2 בנובמבר 1952
↑  מולוטוב מסכים לדיון בשביתת נשק לפני השגת הסדר מדיני, הארץ, 18 במאי 1954
| --- | --- |
בקרת זהויות :  NLI: 987007430793405171  GND: 129524778  ISNI: 0000 0000 1359 171X  LCCN: nr89010919  VIAF: 60164907   WorldCat (עם VIAF): 60164907 
מפת "תוכנית הרוב" של ועדת אונסקו"פ ששרטט הדיפלומט השוודי פאול מוהן. המדינה היהודית בירוק. ועדת אד הוק גרעה משטח המדינה היהודית 7% נוספים המשיקים לגבול עם מצרים במערב הנגב והחלטתה היא שהתקבלה על ידי העצרת הכללית כגבולות תוכנית החלוקה
פול בויד

| --- | --- |
 לידה:  סקוטלנד
 מדינה:  סקוטלנד
 השכלה:  בית הספר לאמנות סנט מרטין
 עיסוק:  במאי וידאו קליפים
 צאצאים:  לונה בלייז
 מספר צאצאים:  1
 
פול בויד (באנגלית: Paul Boyd) הוא במאי קולנוע, וידאו קליפים ופרסומת סקוטי.
ביוגרפיה

בויד, יליד סקוטלנד, סיים את לימודיו בבית הספר לאמנות סנט מרטין בלונדון עם תואר ראשון בקולנוע אמנותי. הוא עובד ומתגורר בלוס אנג'לס.
בויד ביים וחיבר את "מעגל הקסמים", סרט עלילתי בכיכובם של פול רודריגז ג'וניור, אמילי ריוס וטרבור רייט, שזכה בפרס "הסרט הטוב ביותר" ב-NYILFF HBO לשנת 2008. הוא ביים קמפיינים פרסומיים ללוריאל, רבלון, יגואר ודודג' .
בשנת 2022 ביים וכתב את הסרט הקומי העלילתי "Bury Me" בהשתתפותם של מרגרט צ'ו וקוי סטיוארט. באותה שנה ביים וכתב את סרט הדרמה "We Are Gathered Here Today" בכיכובם של דני יוסטון ופיבי טונקין העוסק במגפת הקורונה.
וידאוגרפיה (חלקית)

| שנה | שם | אמנ/ית |
| --- | --- | --- |
| 2012 | "Endless Love" | ליונל ריצ'י ושאניה טוויין |
| 2012 | "Infinite Love" | א. ר. רחמן |
| 2012 | "Professional Griefers" | Deadmau5 |
| 2011 | "Miracle Worker" | SuperHeavy |
| 2011 | "Lowlife" | ת'אורי אוף א דד-מן |
| 2011 | "Stereo Love" | סרווי |
| 2011 | "The 5th" | דייוויד גארט |
| 2010 | "Weight of Love" | גליס |
| 2010 | "Change" | U.G.O קרו |
| 2010 | "It's a Trip" | שייקספירס סיסטר |
| 2010 | "10 Minutes" | אינה |
| 2010 | "Last Stand" | אדליטס וואי |
| 2010 | "I Need You Now" | אגנס |
| 2009 | "By the Way" | ת'אורי אוף א דד-מן |
| 2009 | "Let's Go" | קרטל |
| 2009 | "Tonight" | סמנתה שלטון |
| 2009 | "Smooth Operator" | סנו אלגרה |
| 2008 | "Beautiful" | 10 יירס |
| 2007 | "Taking Chances" | סלין דיון |
| 2007 | "Before It's Too Late" | גו גו דולס |
| 2007 | "Settlin'" | שוגרלנד |
| 2006 | "My, Oh My" | דה וורקרס |
| 2006 | "Finding My Way Back Home" | לי אן וומאק |
| 2006 | "Ni una Sola Palabra" | פאולינה רוביו |
| 2006 | "Unbroken Ground" | גארי ניקולס |
| 2006 | "Life Ain't Always Beautiful" | גארי אלן |
| 2005 | "Twenty Years and Two Husbands Ago" | לי אן וומאק |
| 2005 | "Just Might (Make Me Believe)" | שוגרלנד |
| 2005 | "Best I Ever Had" | גארי אלן |
| 2005 | "Something More" | שוגרלנד |
| 2004 | "Thank You Baby! (For Makin' Someday Come So Soon)" | Shania Twain |
| 2004 | "When You Kiss Me" | Shania Twain |
| 2003 | "Forever and for Always" | Shania Twain |
| 2002 | "I'm Gonna Getcha Good!" | Shania Twain |
| 2001 | "Gone Away" | Cold |
| 2001 | "Drowning" (גרסה אלטרנטיבית) | בקסטריט בויז |
| 2000 | "A Whiter Shade of Pale" | שרה ברייטמן |
| 2000 | "Desert Rose" | סטינג |
| 1999 | "The Best of Me" | בריאן אדמס |
| 1999 | "When the Heartache Is Over" | טינה טרנר |
| 1999 | "You've Got a Way" | שאניה טוויין |
| 1999 | "Man! I Feel Like a Woman!" | שאניה טוויין |
| 1999 | "That Don't Impress Me Much" | שאניה טוויין |
| 1998 | "From This Moment On" | שאניה טוויין |
| 1997 | "Everything" | INXS |
| 1997 | "Come Around" | ראשן פטרסון |
| 1997 | "Half the Man" | ג'מירוקוואי |
| 1996 | "Proceed" | דה רוטס |
| 1995 | "I Believe" | ג'אי |
| 1995 | "The Witch" | הקאלט |
| 1995 | "Charm" | ויילד קולוניאלס |
| 1994 | "I Knew That" | הדוולינס |
| 1994 | "You Gotta Be" | דז'רי |
| 1994 | "I Wonder" | בליינד מלון |
| 1994 | "Confide in Me" | קיילי מינוג |
| 1993 | "Where I'm From" | דיגבל פלטנס |
| 1992 | "Prayer for the Dying" | סיל |
| 1992 | "Dear Old Dad" | בליינד מלון |
| 1992 | "Come over Here" | ג'יי. (ג'יי מולר) |
| 1991 | "Heart of Soul" | הקאלט |
| 1991 | "Baby Don't Cry" | INXS |
| 1991 | "Make Out Alright" | הדיוויינלס |
| 1991 | "Stand by My Woman" | לני קרביץ |
| 1990 | "Word of Mouth" | מייק + המכניקים |
| 1989 | "Welcome" | ג'ינו לטינו |
הערות שוליים

↑  "9th New York International Latino Film Festival Awards Ceremony | Filmfestivals.com". Fest21.com. נבדק ב-2014-07-31.
| --- | --- |
בקרת זהויות :  MusicBrainz: 3114b32a-5691-40d0-91b9-add82492ea18
סשה קיבל

| --- | --- |
אין תמונה חופשית
 לידה:  27 בפברואר 1994  (בת 30) דרום לונדון, אנגליה
 מוקד פעילות:  הממלכה המאוחדת 
 תקופת הפעילות:  מ-2012
 מקום לימודים:  מכללת בריט לאמנויות הבמה 
 סוגה:  R&B עכשווי • טריפ הופ • נשמה
 שפה מועדפת:  אנגלית 
 sashakeable.com
 פרופיל ב-IMDb
 
סשה קיבל (באנגלית: Sasha Keable; נולדה ב-27 בפברואר 1994) היא זמרת-יוצרת אנגליה.
קריירה

קיבל גדלה על מוזיקת נשמה והיפ-הופ, כשכמה מהשפעותיה העיקריות הן דוני האת'וויי, אריתה פרנקלין, מרווין גיי ולורן היל. הטעם האקלקטי שלה בא לידי ביטוי בכתיבת השירים והעיבודים שלה, אותם היא מתארת כמתפתחים כל הזמן. קיבל סיימה את לימודיה בבית הספר BRIT לאחר מכן הוחתמה בלייבל העצמאי Disturbing London שנוסד על ידי טייני טמפה.
קיבל חתמה על הסכם ניהול עם Disturbing London לאחר מכן היא חתמה על עסקה עם חברת הבת של יוניברסל מיוזיק גרופ, פולידור רקורדס. קיבל הוציאה את המיני-אלבום הבכורה שלה Black Book בשנת 2013. באותו השנה הופיעה בפסטיבל London Wireless Festival, לאחר מכן היא כתבה את השיר "Only for Tonight" בו התארחה עבור הדי ג'יי DJ Zinc. לאחר מכן קיבל שימשה כמופע חימום בסיבוב הופעות של ההרכב דיסקלוז'ר, היא התארחה בשיר שלהם "Voices". ב-19 במאי 2014, הוציאה קיבל את המיני-אלבום השני שלה, בן ארבע רצועות, Lemongrass and Limeleaves.
דיסקוגרפיה > מיני-אלבומים

2013: Black Book
2014: Lemongrass and Limeleaves
2019: Man
2021: Intermission
הערות שוליים

1 2 3  Shea, Matt (2014-04-10). "A First Date With... Sasha Keable". Noisey.
↑  "Sasha Keable on Twitter". Twitter. 2015-02-27.
1 2  "Sasha Keable". Disturbing London. 2014-04-28. אורכב מ-המקור ב-2014-04-29. נבדק ב-2014-04-28.
| --- | --- |
בקרת זהויות :  MusicBrainz: c2b7f5ad-0db8-4e6d-b228-5598d6b17717
עונת 1977/1978 בגביע אירופה למחזיקות גביע בכדורסל

| --- | --- |
 תאריך התחלה:  29 באוקטובר 1977
 תאריך סיום:  29 במרץ 1978
 מספר משתתפות:  22
 ערים מארחות:  משחק הגמר: פלאלידו, מילאנו
 זוכה:  איטליה גבטי קאנטו
 מספר משחקים:  57
 → 1976/19771978/1979 ←
 
עונת 1977/1978 בגביע אירופה למחזיקות גביע בכדורסל הייתה העונה ה-12 של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-29 באוקטובר 1977 והתחרות הסתיימה ב-29 במרץ 1978. בתחרות השתתפו 25 קבוצות.
בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 7 עולות לשלב הבתים. לקבוצות אלו התווספה גבטי קאנטו (מחזיקת הגביע). המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות.
התחרות הסתיימה בניצחון של גבטי קאנטו מאיטליה, בפעם השנייה בתולדות המועדון ובפעם השנייה ברציפות.
מהלך התחרות > שלב הבתים

בית א'
| מיקום | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | איטליה גבטי קאנטו | 6 | 11 | 5 | 1 | 529 | 486 | 43 |
| 2. | צרפת קן בסקט | 6 | 10 | 4 | 2 | 557 | 535 | 22 |
| 3. | הולנד דן בוס | 6 | 8 | 2 | 4 | 515 | 515 | 0 |
| 4. | יוגוסלביה קוורנר רייקה | 6 | 7 | 1 | 5 | 470 | 535 | 65- |
בית ב'
| מיקום | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | איטליה סינודיה בולוניה | 6 | 10 | 4 | 2 | 550 | 515 | 35 |
| 2. | ספרד (1977) ברצלונה | 6 | 9 | 3 | 3 | 565 | 525 | 40 |
| 3. | רומניה (1965-1989) סטיאווה בוקרשט | 6 | 9 | 3 | 3 | 550 | 591 | 41- |
| 4. | שוודיה סודרטליה | 6 | 8 | 2 | 4 | 493 | 527 | 34- |
מהלך התחרות > שלבי הגמר

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
|   |   |   |   |   |   |   |   |   |   |   |   |   |   |   |  |
|   |   איטליה סינודיה בולוניה |   איטליה סינודיה בולוניה | 98 | 80 |   | 178 |   |  |  |  |  |  |  |  |  |
|  |   צרפת קן בסקט |   צרפת קן בסקט | 78 | 86 |   | 164 |   |  |  |  |  |  |  |  |  |
|  |   צרפת קן בסקט |   צרפת קן בסקט | 78 | 86 |   | 164 |   |   |   איטליה סינודיה בולוניה |   איטליה סינודיה בולוניה |   | 82 |  |  |  |
|  |  |  |  |  |  |  |  |   |   איטליה סינודיה בולוניה |   איטליה סינודיה בולוניה |   | 82 |  |  |  |
|  |  |  |  |  |  |  |  |   |   איטליה גבטי קאנטו |   איטליה גבטי קאנטו |   | 84 |  |  |  |
|  |   ספרד (1977) ברצלונה |   ספרד (1977) ברצלונה | 90 | 77 |   | 167 |   |   |   איטליה גבטי קאנטו |   איטליה גבטי קאנטו |   | 84 |  |  |  |
|  |   ספרד (1977) ברצלונה |   ספרד (1977) ברצלונה | 90 | 77 |   | 167 |   |  |  |  |  |  |  |  |  |
|   |   איטליה גבטי קאנטו |   איטליה גבטי קאנטו | 87 | 97 |   | 184 |   |  |  |  |  |  |  |  |  |
מהלך התחרות > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 29 במרץ 1978 | איטליה גבטי קאנטו | 82:84 | איטליה סינודיה בולוניה | פלאלידו, מילאנו צופים: 5,500 שיפוט: קרלוס באק (ספרד),  איוואן מייניני  (צרפת) |
| 29 במרץ 1978 | פיירלואיג'י מרזורטי (12)   פבריציו דלה פיורי (26)  הרט וינגו (16)   רנצו טומבולטו (12)   קרלו רקלקאטי (14) |  | קרלו קליירי (5)   ג'ון רוש (13)  רנאטו וילאלטה (13)  ג'אני ברטולוטי (27)   טרי דריסקול (20)   מסימו אנטונלי (2)   מרקו בונאמיקו (2) | פלאלידו, מילאנו צופים: 5,500 שיפוט: קרלוס באק (ספרד),  איוואן מייניני  (צרפת) |
ישראל בתחרות

הפועל תל אביב הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לאולימפיאקוס 60-79 ו-75-55
ספריית הדיאט הלאומית

| --- | --- |

הבניין המרכזי של ספריית הדיאט הלאומית בטוקיו
 מיקום:  1-10-1, Nagatacho, Chiyoda-ku, Tokyo 
 תאריך ייסוד:  5 ביוני 1948 
 קואורדינטות:  35°40′42″N 139°44′39″E﻿ / ﻿35.678333333333°N 139.74416666667°E﻿ / 35.678333333333; 139.74416666667
 https://www.ndl.go.jp/
  (למפת טוקיו מוגדלת) ספריית הדיאט הלאומית(למפת טוקיו רגילה) ספריית הדיאט הלאומית
 
בניין קנסאי-קאן של ספריית הדיאט הלאומית בקיוטו
ספריית הדיאט הלאומית (ביפנית: 国立国会図書館; "קוֹקוּריצוּ קוֹקאי טוֹשוֹקאן") הוקמה ב-1948 במטרה לסייע לחברי הדיאט של יפן במחקר של נושאים הקשורים למדיניות ציבורית. ספריית הדיאט הלאומית היא הספרייה הלאומית היחידה ביפן. הספרייה דומה במטרותיה ובהיקפה לספריית הקונגרס האמריקאית.
ספריית הדיאט הלאומית שוכנת בשני אתרים מרכזיים, בטוקיו ובקיוטו, ובעוד מספר סניפים.
היסטוריה

ספריית הדיאט הלאומית (NDL על פי ראשי תיבות שמה באנגלית) היא המשך של שלוש ספריות שונות: ספריית בית האצילים (הבית העליון), ספריית בית הנבחרים, ששתיהן הוקמו כשהוקם הדיאט הקיסרי של יפן ב-1890; והספרייה הקיסרית, שהוקמה ב-1872 תחת סמכות משרד החינוך.
סמכותו של הדיאט בתקופת שלפני מלחמת העולם השנייה הייתה מוגבלת; והצורך של חבריו במידע היה "קטן בהתאם". "...ספריות הדיאט המקוריות מעולם לא פיתחו את האוספים או השירותים שהיו הופכות אותן לנספח חיוני לפעילותה של רשות מחוקקת אחראית אמיתית.". יותר מכך, עד תבוסתה של יפן פיקחה הרשות המבצעת על כל המסמכים הפוליטיים, כשהיא מונעת מהעם ומהדיאט גישה למידע חיוני. הממשל הצבאי ביפן בתקופת הכיבוש האמריקאי בראשות הגנרל דאגלס מקארתור העריך שרפורמה במערכת הספרייה של הדיאט היא חלק חשוב בדמוקרטיזציה של יפן לאחר תבוסתה במלחמת העולם השנייה.
בשנת 1946 ייסד כל בית בדיאט ועדת ספריית דיאט לאומית משלו. האני גורו (Hani Gorō), היסטוריון מרקסיסט שנכלא בתקופת המלחמה באשמת פשעי מחשבה ונבחר לבית היועצים (הגוף שהחליף את בית האצילים שבוטל) לאחר המלחמה, פעל כחוד החנית במאמצי הרפורמה. האני חזה בעיני רוחו את הגוף החדש גם כ"מבצר של הריבונות העממית" וכאמצעי להגשים "מהפכה באמצעי שלום". הקצינים של צבא הכיבוש שהיו אחראיים לרפורמות בספרייה דיווחו שאומנם הכיבוש היה זרז בשינוי, אבל היוזמה המקומית הייתה קיימת כבר לפני הכיבוש, והרפורמות המוצלחות היו פרי עבודתם של יפנים מסורים כדוגמת האני.
ספריית הדיאט הלאומית נפתחה ביוני 1948 בארמון אקאסקה (כיום בית ההארחה הלאומי של יפן) כשהיא מכילה אוסף ראשוני של 100,000 כרכים. ב-1949 אוחדה ספריית הדיאט הלאומית עם הספרייה הלאומית (לשעבר הספרייה הקיסרית) על מנת ליצור את הספרייה הלאומית היחידה ביפן. עקב מיזוג זה זכתה ספריית הדיאט הלאומית בעוד כמיליון כרכים שקודם לכן אוחסנו בספרייה הלאומית לשעבר ברובע אואנו בטוקיו.
ב-1961 נחנך המבנה הנוכחי בנגאטאצ'ו, בסמוך לדיאט הלאומי. ב-1986 הושלם אגף נוסף על מנת לאחסן את האוסף שכלל אז 12 מיליון ספרים וכתבי עת. באוקטובר 2002 נפתחה ספריית קאנסי בעיר המדע קאנסי שבמחוז קיוטו בו יש אוסף של 6 מיליון פריטים. במאי 2002 פתחה ספריית הדיאט הלאומית סניף חדש, "הספרייה הבינלאומית לספרות ילדים", בבניין ששימש קודם את הספרייה הקיסרית באואנו. בניין זה מאחסן כ-400,000 פריטים של ספרות ילדים מכל רחבי העולם.
אף על פי שהמנדט המקורי של ספריית הדיאט הלאומית היה לשמש כספריית מחקר עבור הדיאט הלאומי, בפועל הציבור הרחב הוא הצרכן הראשי של שירותי הספרייה. בשנת הכספים שהסתיימה במרץ 2004, לדוגמה, דיווחה הספרייה על כ-250,000 פניות כלליות רק על 32,000 בקשות למחקר עבור הדיאט הלאומי.
האוסף הראשי

בתוקף תפקידה כספרייה הלאומית של יפן היא אוספת עותקים של כל הפרסומים המודפסים ביפן. יותר מכך, מכיוון שספריית הדיאט הלאומית משמשת כספריית מחקר עבור חברי הדיאט, צוותיהם, והציבור הרחב, היא שומרת אוסף נרחב של חומרים שהודפסו בשפות זרות בתחום נושאים רחב.
אוספים מיוחדים חשובים

בספריית הדיאט הלאומית יש שמונה אוספים ייחודים עיקריים: היסטוריה חוקתית ופוליטית מודרנית, מסמכים הקשורים לתקופת הכיבוש של יפן אחרי המלחמה, חוקים ופרוטוקולים של דיונים מקדימים, מדע וטכנולוגיה, מפות, מוזיקה, ספרים על יפן בשפות זרות וספרים נדירים.
אוספים מיוחדים חשובים > היסטוריה חוקתית ופוליטית מודרנית

אוסף ההיסטוריה החוקתית והפוליטית המודרנית מכיל כ-300,000 פריטים הקשורים למודרניזציה המדינית והמשפטית ביפן במאה ה-19, כולל ארכיונים מקוריים של מדינאים יפניים חשובים מהמחצית השנייה של המאה ה-19 ותחילת המאה ה-20 כדוגמת איטו הירובומי, איווקורה טומומי, סאנג'ו סנטומי, מוטסו מונמיטסו, טראוצ'י מסאטקה, ודמויות רבות השפעה אחרות מתקופת מייג'י (1912-1868) ומתקופת טאישו (1926-1912).
אוספים מיוחדים חשובים > מסמכים הקשורים לתקופת הכיבוש של יפן אחרי המלחמה

בספריית הדיאט הלאומית יש אוסף מיקרופילמים נרחב הכולל כ-30 מיליון דפים של מסמכים הקשורים לכיבוש יפן אחרי מלחמת העולם השנייה. אוסף זה כולל את המסמכים שהוכנו על ידי "המפקדה הכללית" (GHQ), המפקד העליון של כוחות הברית (SCAP), "ועדת המזרח הרחוק" (FEC), ו"צוות סקר המפציצים האסטרטגיים של ארצות הברית" (המקור של מסמכים אלו מצוי בבעלות הגנזך הלאומי של ארצות הברית.
אוספים מיוחדים חשובים > חוקים ופרוטוקולים של דיונים מקדימים

אוסף החוקים והפרוטוקולים של הדיונים המקדימים כולל כ-170,000 מסמכים ביפנית וכ-200,000 מסמכים בשפות זרות הקשורים לדיונים בדיאט הלאומי ובבתי מחוקקים של כ-70 ארצות אחרות, והפרסומים הרשמיים, התקנות, חוות הדעת המשפטיות, והסכמים בינלאומיים הנוגעים לכ-150 ארצות זרות.
אוספים מיוחדים חשובים > מדע וטכנולוגיה

בספריית הדיאט הלאומית יש כ-530,000 ספרים וחוברות וכ-2 מיליון מיקרופילמים הקשורים למדעים. חומרים אלו כוללים, בין השאר, עבודות דוקטורט במדעים ממדינות אחרות, כתבי עת מדעיים, הדיונים והסיכומים של איגודי מדע אקדמאיים, קטלוגים של תקני טכנולוגיה, וכו'.
אוספים מיוחדים חשובים > מפות

לספריית הדיאט הלאומית יש אוסף של כ-440,000 מפות של יפן ושל ארצות אחרות, כולל מפות טופוגרפיות, גאולוגיות, הידרולוגיות ושרטוטים המתוארכים לתחילת תקופת מייג'י (1912-1868). ומפות טופוגרפיות של ארצות זרות.
אוספים מיוחדים חשובים > מוזיקה

ספריית הדיאט הלאומית אוגרת את כל התקליטים שהוקלטו ביפן, ונכון ל-2008 יש בה אוסף של כ-300,000 תקליטי ויניל וכ-200,000 תקליטורים.
אוספים מיוחדים חשובים > ספרים בשפות זרות על יפן

בעקבות המסורת שנקבעה בספרייה הקיסרית אוספת ספריית הדיאט הלאומית חומרים בשפות זרות על יפן, כולל מסמכים עתיקים ונדירים כמו דיווחים של מיסיונרים אירופיים שביקרו ביפן במאה ה-16.
אוספים מיוחדים חשובים > ספרים נדירים ומסמכים עתיקים

ספריית הדיאט הלאומית מהווה משכן לאוסף מסמכים ביפנית מתקופת אדו (1867-1603) ואף עתיקים יותר שהיו שייכים לספרייה הקיסרית לשעבר. הקבצים העיקריים באוסף זה כוללים:
כ-6,000 מסמכים הקשורים לשוגונות טוקוגאווה (1867-1603), כמו הרישומים של שופטים עירוניים, והחצר העליונה של השוגנות, כמו גם מסמכים הקשורים לנושא הירושה של השוגונים.
ה"איטו בונקו" וה"שיראי בונקו", הכוללים כ-8,000 ספרים בכתב יד או שהודפסו בהדפס עץ מתקופות אדו ומייג'י ועוסקים ברפואה יפנית.
ה"שינג'ו בונקו" הכולל כ-11,000 דוגמאות של מאמרים על אסטרונומיה ולוחות שנה, בנוסף לעבודות סיניות עתיקות על הגנאלוגיה של שושלת צ'ינג, והיסטוריה מקומית.
הקאנסי-קאן

ספריית הקאנסי (קאנסי-קאן), שנפתחה במחוז קיוטו ב-2002 היא האתר השני של ספריית הדיאט הלאומית.
ספריית הדיאט הלאומית העבירה לקאנסי-קאן את האוספים הבאים: את רוב כתבי העת המערביים; ספרים וחומרים נוספים בשפות אסיאתיות (מלבד יפנית); חומרים מדעיים וטכנולוגיים מסוימים (דוחות טכניים); מאמרים של איגודים אקדמאים זרים; קטלוגים של תקני טכנולוגיה יפניים וזרים; עבודות דוקטורט זרות; וסיכומי כנסים בשפות מערביות; דוחות מחקר מדעיים שמומנו בעזרת מלגות ממשרד החינוך, התרבות, הספורט, המדע והטנולוגיה, עבודות דוקטורט יפניות, וספרים על קלטות.
מקורות מקוונים של ספריית הדיאט הלאומית

ספריית הדיאט הלאומית הקימה אתר אינטרנט מפורט הן ביפנית  והן באנגלית . מאגרי המידע המקוונים של הספרייה מכילים את הקטלוג הציבורי המקוון של ספריית הדיאט הלאומית (NDL-OPAC), הספרייה הדיגיטלית של תקופת מייג'י, מאגר הנתונים של צילומי הספרים הנדירים, ופרוטוקול הדיונים של הדיאט הקיסרי והדיאט הלאומי.
מקורות מקוונים של ספריית הדיאט הלאומית > הקטלוג הציבורי המקוון של ספריית הדיאט הלאומית (NDL-OPAC)

באמצעות הקטלוג המקוון (Online Public Access Catalog - OPAC) מספקת ספריית הדיאט הלאומית כלי לחיפוש בכל האוסף של הספרייה באנגלית  או ביפנית . תוך שימוש ב-OPAC, על מנת לזהות מקורות באמצעות מספר קטלוגי, יכולים משתמשים מחוץ ליפן לקבל חומרים מסוימים מספריית הדיאט הלאומית דרך השאלה בין ספרייתית.  בנוסף, ספריית הדיאט הלאומית מספקת שירות צילום בתשלום עבור חוקרים הגרים מעבר לים.
מקורות מקוונים של ספריית הדיאט הלאומית > הספרייה הדיגיטלית של תקופת מייג'י

אחד משירותי אתר האינטרנט של ספריית הדיאט הלאומית הוא הספרייה הדיגיטלית של תקופת מייג'י (תרגום מאנגלית שאינו תרגום ישיר מיפנית, השם ביפנית הוא 近代デジタルライブラリ – קינדאי דג'יטארו ראיבורארי) . הספרייה הדיגיטלית היא הצאצא הדיגיטלי של "מיקרופילם מארוזן מייג'י"; תוצר של מיזם שאפתני לצלם במיקרופילם את כל האוסף של ספרי תקופת מייג'י, אוסף של כ-60,000 ספרים. הספרייה הדיגיטלית מכילה צילומים בפועל של עבודות אלו, המחלוקות לעשר קטגוריות עיקריות על בסיס שיטת מיון הספרים העשרונית היפנית (המבוססת על שיטת דיואי):
מכיוון שמדובר בצילומים לא ניתן לבצע חיפוש על פי טקסט, אבל ניתן לבצע חיפוש ביפנית על פי כותרת הספר, המחבר, המוציא לאור, הנושא ותוכן העניינים. כתבי עת מתקופת מייג'י אינם כלולים באוסף זה.
מקורות מקוונים של ספריית הדיאט הלאומית > מאגר המידע של צילומי ספרים נדירים

אתר האינטרנט של ספריית הדיאט הלאומית כולל מאגר של צילומי ספרים נדירים (貴重書画像データベース – קיצ'הושו גזו דטאבסו), אוסף של צילומים דיגיטליים מכ-37,000 ספרים מאוירים שהודפסו לפני תקופת אדו. במאגר זה ניתן לבצע חיפוש ביפנית על פי הכותרת, המחבר ומספר-קריאה.
מקורות מקוונים של ספריית הדיאט הלאומית > פרוטוקול הדיונים של הדיאט הקיסרי והדיאט הלאומי

ספריית הדיאט הלאומית מספקת מאגר מידע על הפרוטוקולים של הדיונים הן בדיאט הקיסרי והן בדיאט הלאומי. זהו מאגר המידע היחיד באתר המאפשר חיפוש על פי טקסט. כל הפרוטוקולים מהקמת הדיאט הלאומי במאי 1947 ועד היום ניתנים לחיפוש מקוון . נכון ל-2008 רק הפרוטוקולים משתי הישיבות האחרונות (הישיבה ה-91 וה-92) של הדיאט הקיסרי (נובמבר 1946 עד מאי 1947) זמינים באתר.
הבניין המרכזי של ספריית הדיאט הלאומית בטוקיו
פופמוביל

האפיפיור בנדיקטוס השישה עשר נוסע בפופמוביל, לפני הבית הלבן, וושינגטון די. סי.
פופמוביל (בלטינית: Papocinetum) הוא שם לא רשמי לסדרה של מכוניות מיוחדות לשימוש האפיפיור בהופעותיו הפומביות. המכוניות תוכננו כך שהאפיפיור ייראה היטב כאשר הוא מברך קהל רב בעת נסיעותיו.
קיימים סוגים שונים של מכוניות פופמוביל, חלקם פתוחים, וחלקם מכוסים זכוכית משוריינת להגנת האפיפיור. בחלקם האפיפיור יושב ובחלקם תוכננו לעמידה בעת הנסיעה. לכל נסיעה נבחרת מכונית המתאימה לרמת הביטחון הנדרשת, למרחק הנסיעה ולמהירות. לוחית הרישוי של מכוניות הפופמוביל מסומנות "SCV 1‏". SCV הם ראשי תיבות באיטלקית של מדינת הוותיקן Stato della Città del Vaticano.